О Б Р А З Л О Ж Е Њ Е

1. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у одредби члана 99. став 1. тачка 4. Устава Републике Србије, према којем Народна скупштина потврђује међународне уговоре, када је законом предвиђена обавеза њиховог потврђивања.

1. РАЗЛОЗИ ЗА ДОНОШЕЊЕ ЗАКОНА

Разлог за потврђивање Споразума о слободној трговини између Владе Републике Србије и Народне Републике Кине, потписаног у Пекингу, дана 17. октобра 2023. године, произилази из намере потписница Споразума да се продуби трговинска и економска сарадње између две земље, као и да се даље интензивира и диверсификује њихова међусобна трговина на принципима једнакости, заједничког интереса и међународног права. Циљ закључивања Споразума о слободној трговини са НР Кином је омогућавање преференцијалног приступа кинеском тржишту за српске производе, чиме се поред уравнотежења робне размене, односно смањења постојећег спољнотрговинског дефицита и повећања покривености извоза увозом, очекује истовремено проширење инвестиционих и производних капацитета у Србији, и јачање свеукупне привредне делатности.

Закључком 05 Број: 018-9482/2023-1 од 12. октобра 2023. године Влада Републике Србије усвојила је Извештај са преговора за закључивање споразума о слободној трговини између Владе Републике Србије и Владе Народне Републике Кине, одржаних од 12. априла до 26. септембра 2023. године у Београду, Република Србија, и Пекингу, Народна Република Кина, усвојила текст Споразума и за његово потписивање овластила министра унутрашње и спољне трговине Томислава Момировића. За Народну Републику Кину је Споразум потписао министар трговине Вентао Ванг.

1. OБЈАШЊЕЊЕ ОСНОВНИХ ПРАВНИХ ИНСТИТУТА И

ПОЈЕДИНАЧНИХ РЕШЕЊА ЗАКОНА

Одредбом члана 1. овог закона предвиђа се потврђивање Споразума о слободној трговини између Владе Републике Србије и Владе Народне Републике Кине, потписаног у Пекингу, 17. октобра 2023. године, у оригиналу на српском, кинеском и енглеском језику.

Одредба члана 2. овог закона садржи текст Споразума о слободној трговини између Владе Републике Србије и Владе Народне Републике Кине у оригиналу на српском језику.

Одредбом члана 3. овог закона уређује се његово ступање на снагу и то тако да Закон ступа на снагу осмог дана од дана објављивања у „Службеном гласнику Републике Србије – Међународни уговори”.

1. ПРОЦЕНА ИЗНОСА ФИНАНСИЈСКИХ СРЕДСТАВА ПОТРЕБНИХ ЗА

СПРОВОЂЕЊЕ ЗАКОНА

За спровођење овог закона није потребно обезбедити финансијска средства из буџета Републике Србије.

V. РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ

            Предлаже се доношење овог закона по хитном поступку, сагласно члану 167. Пословника Народне скупштине („Службени гласник РС”, број 20/12-пречишћен текст), ради испуњења међународних обавеза, као и због потребе за што скоријим отпочињањем примене Споразума.